Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4892

c) 1) a járató állama által meghatározott életkor felett minden egyes személy részére egy megfelelő ülő vagy fekvőhellyel; 2) minden üléshez egy biztonsági övvel valamint minden fekvőhelyhez egy bekötő biztonsági hevederrel; és 3) minden egyes hajózószemélyzeti tag üléshez egy vállhevederekkel ellátott biztonsági övvel. A biztonsági vállhevederekhez tartozzon egy olyan szerkezet is, amely a hirtelen lassulás esetében automatikusan visszatartja az ülésben helyet foglaló személy testét. Ajánlás – Kétkormányos gépek esetében a forgószárnyas légijármű-vezetőüléseken felszerelt, vállhevederekkel ellátott biztonsági övhöz tartozzon egy olyan szerkezet is, amely megakadályozza, hogy a hirtelen cselekvőképtelenné vált légijármű-vezető gátolja a kormányszervek működését. 1. Megjegyzés: A kialakítástól függően, a tehetetlenségi erő hatására reteszelő csévéző szerkezet is alkalmas lehet erre a célra.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes